ddrg/super_eurlex huggingface dataset:
Direktiva Sveta 97/40/ES

z dne 25. junija 1997

o spremembah Direktive 93/113/ES o uporabi in prometu encimov, mikroorganizmov in njihovih pripravkov v prehrani živali

SVET EVROPSKE UNIJE JE

ob upoštevanju pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Direktiva Sveta 70/524/EGS z dne 23. novembra 1970 glede dodatkov v krmi [4] določa načela v zvezi z dopustitvijo in uporabo dodatkov;

ker Direktiva Sveta 93/113/EGS [5] dovoljuje državam članicam, da začasno dovolijo uporabo in promet zadevnih proizvodov, če na podlagi razpoložljivih znanstvenih dokazov ne ogrožajo zdravja ljudi ali živali;

ker Direktiva 93/113/ES zahteva, da Komisija pred 1. januarjem 1997 sprejme odločitev o primerih, za katere so države članice predložile spise pred 1. januarjem 1996 za pridobitev dovoljenja Skupnosti v skladu z Direktivo 70/524/EGS;

ker je bilo zaradi velikega števila dokumentacij o primerih, ki so jih države članice predložile, nemogoče rešiti vse vloge za dovoljenje do 31. decembra 1996 kljub popolnemu poznavanju dejstev; ker je treba zato datum, do katerega mora Komisija odločati, prestaviti za 18 mesecev, da bodo Komisija in države članice imele dovolj časa za temeljito preučitev dokumentacij, ki so jim bile predložene,

SPREJEL NASLEDNJO DIREKTIVO:

Člen 1

Datum 1. januar 1997 v členu 5 Direktive 93/113/ES se nadomesti z datumom 1. julij 1998.

Člen 2

Ta direktiva začne veljati sedmi dan po objavi v Uradnem listu Evropskih skupnosti.

Člen 3

Ta direktiva je naslovljena na države članice.

V Luxembourgu, 25. junija 1997

Za Svet

Predsednik

J. Van Aartsen

[1] UL C 95, 24.3.1997, str. 30.

[2] UL C 85, 17.3.1997, str. 176.

[3] UL C 133, 28.4.1997, str. 26.

[4] UL L 270, 14.12.1970, str. 1. Direktiva, kakor je bila nazadnje spremenjena z Direktivo Komisije 96/66/ES (UL L 272, 25.10.1996, str. 32).

[5] UL L 334, 31.12.1993, str. 17.

--------------------------------------------------
Direktiva 94/52/ES Evropskega parlamenta in Sveta

z dne 7. decembra 1994

o drugi spremembi Direktive 88/344/EGS o približevanju zakonodaje držav članic na področju ekstrakcijskih topil, ki se uporabljajo pri proizvodnji živil in njihovih sestavin

EVROPSKI PARLAMENT IN SVET EVROPSKE UNIJE STA –

ob upoštevanju pogodbe o ustanovitvi Evropske skupnosti in zlasti člena 100a Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2],

v skladu s postopkom, določenim v členu 189b Pogodbe [3],

ker se po Direktivi 88/344/EGS [4] topilo cikloheksan, ki se uporablja pri pripravi arom, s 1. januarjem 1994 izbriše iz dela III Priloge;

ker je na podlagi medtem prejetih dopolnilnih informacij Znanstveni odbor za prehrano sklenil, da za to snov ponovno dodeli začasno odobritev; tako da se sme to topilo do dokončnega mnenja odbora še naprej uporabljati –

SPREJELA NASLEDNJO DIREKTIVO:

Člen 1

Priloga k Direktivi 88/344/EGS se s tem spremeni:

v delu III: Topilo cikloheksan se ponovno vključi z mejno vrednostjo ostanka 1 mg/kg.

Člen 2

1. Države članice spremenijo svoje zakone in druge predpise tako, da je dovoljeno dajati v promet izdelke, ki so v skladu s to direktivo, najpozneje od 7. decembra 1995.

O tem takoj obvestijo Komisijo.

2. Države članice se v sprejetih predpisih iz odstavka 1 sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati sedmi dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 7. decembra 1994

Za Evropski parlament

Predsednik

K. Hänsch

Za Svet

Predsednik

G. Rexrodt

[1] UL C 15, 18.1.1994, str. 17.

[2] UL C 133, 16.5.1994, str. 21.

[3] Mnenje Evropskega parlamenta z dne 9. februarja 1994 (UL C 61, 28.2.1994, str. 101), Skupno stališče Sveta z dne 10. marca 1994 (UL C 172, 24.6.1994, str. 1) in Sklep Evropskega parlamenta z dne 15. septembra 1994 (UL C 276, 3.10.1994, str. 13).

[4] UL L 157, 24.6.1988, str. 28. Direktiva, kakor je bila spremenjena z Direktivo 92/115/EGS (UL L 409, 31.12.1992, str. 31).

--------------------------------------------------
Direktiva Komisije (EGS) št. 93/87

z dne 22. oktobra 1993

o spremembi Direktive 90/377/EGS v zvezi s kraji in regijami raziskovanj v Zvezni republiki Nemčiji

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/377/EGS z dne 29. junija 1990 o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom [1],

ob upoštevanju Direktive Sveta 90/653/EGS z dne 4. decembra 1990 o spremembah za izvajanje nekaterih direktiv Skupnosti o statistiki prevoza blaga in statistiki cen za plin in električno energijo v Nemčiji [2],

ker je Nemčija določila kraje na ozemlju nekdanje Nemške demokratične republike z namenom razširjenja razdelitve na regije in kraje za zbiranje statističnih podatkov o cenah plina in električne energije;

ker je mnenje o ukrepih, predpisanih s to direktivo, podal tudi svetovalni odbor, ustanovljen s členom 7 Direktive Sveta 90/377/EGS,

SPREJELA NASLEDNJO DIREKTIVO:

Člen 1

Prilogi k Direktivi 90/377/EGS se spremenita tako, da se dodajo naslednji kraji in regije za zbiranje cen plina in električne energije v Zvezni republiki Nemčiji:

(a) v točki 11 Priloge I — Zvezna republika Nemčija:

- "Dresden in Berlin";

(b) v točki 2 Priloge II — Zvezna republika Nemčija:

- "Erfurt, Leipzig in Rostock";

(c) v točki 13 Priloge II — Zvezna republika Nemčija:

- "Vzhod";

(d) opomba 2 k točki 13 Priloge II se nadomesti z naslednjim:

"Zvezne dežele bodo razdeljene v naslednje štiri cone:

- Sever/Osrednji del: Schleswig-Holstein, Hamburg, Bremen, Berlin, Spodnja Saška, Severni Hessen,

- Zahod: Severno Porenje-Westfalija, Porenje-Pfalz, Južni Hessen, Posarje,

- Jug: Baden-Wurttemberg, Bavarska,

- Vzhod: vse zvezne dežele, ki niso zajete v drugih regijah."

Člen 2

Ta direktiva je naslovljena na države članice.

V Bruslju, 22. oktobra 1993

Za Komisijo

Henning Christophersen

Podpredsednik

[1] UL L 185, 17.7.1990, str. 16.

[2] UL L 353, 17.12.1990, str. 46.

--------------------------------------------------
Direktiva Sveta

z dne 19. decembra 1991

o spremembi Direktive 69/169/EGS za podaljšanje in spremembo izjem za Dansko in Irsko glede oprostitev za potnike

(91/673/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker do 31. decembra 1991 za Kraljevino Dansko in Irsko velja izjema od Direktive 69/169/EGS [3], kakor je bila nazadnje spremenjena z Direktivo 91/191/EGS [4], glede uporabe splošnih ravni oprostitev;

ker je navedene izjeme treba pregledati v okviru člena 8a Pogodbe, ki opredeljuje notranji trg kot območje brez notranjih meja, na katerem je zagotovljeno prosto gibanje blaga, oseb, storitev in kapitala, in ki predvideva postopno vzpostavitev tega trga do 31. decembra 1992;

ker bi neposredna odprava navedenih izjem lahko Kraljevini Danski in Irski povzročila gospodarske težave; ker bi se morala zato njihova veljavnost podaljšati, v primeru Irske v spremenjeni obliki, do 31. decembra 1992 –

SPREJEL NASLEDNJO DIREKTIVO:

Člen 1

Direktiva 69/169/EGS se spremeni:

1. v členu 7b(1)(b) se "95 ECU" nadomesti s "150 ECU";

2. v členu 7c se "31. december 1991" nadomesti z "31. december 1992";

3. Člen 7d se nadomesti z:

"Člen 7d

Ne glede na člen 2(1) in v okviru tam navedene omejitve se Irski dovoli, da do 31. decembra 1992 uporablja količinsko omejitev 30 litrov piva za vse potnike na Irsko.

Ne glede na člene 2(1), 4(1) in 7b(1)(b) se Irski dovoli, da do 31. decembra 1992 uporablja naslednje omejitve, če potniki iz Irske zadevno blago uvozijo po bivanju zunaj Irske, krajšem od 24 ur:

(a) za potnike iz Skupnosti: 175 ECU, pri čemer pa vrednost na enoto ne sme preseči 110 ECU;

(b) za pivo: 15 litrov."

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1992.

Ko države članice sprejmejo te predpise iz prvega pododstavka se morajo sklicevati na to direktivo ali pa se nanjo sklicujejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Bruslju, 19. decembra 1991

Za Svet

Predsednik

P. Dankert

[1] Mnenje, podano 10. decembra 1991 (še neobjavljeno v Uradnem listu).

[2] Mnenje, podano 17. decembra 1991 (še neobjavljeno v Uradnem listu).

[3] UL L 133, 4.6.1969, str. 6.

[4] UL L 94, 16.4.1991, str. 24.

--------------------------------------------------
Direktiva Sveta

z dne 22. aprila 1991

o spremembi Direktive 89/396/EGS o označbah ali znakih za ugotavljanje serije, v katero spada živilo

(91/238/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je treba upoštevati, da je pri nekaterih živilih, ki se zaužijejo takoj po nakupu, denimo pri sladoledu v posameznih kosih, označevanje serije na vsaki posamezni embalaži nepotrebno; ker je zato treba ustrezno spremeniti Direktivo 89/396/EGS [4];

ker je treba pri teh izdelkih obvezno označiti serijo na skupnih embalažah,

SPREJEL NASLEDNJO DIREKTIVO:

Člen 1

Členu 2(2) Direktive 89/396/EGS se doda naslednje:

"(d) za posamezne kose sladoleda. Označba, ki omogoča ugotavljanje serije, mora biti na skupni embalaži."

Člen 2

Ta direktiva je naslovljena na države članice.

V Luxembourgu, 22. aprila 1991

Za Svet

Predsednik

R. Steichen

[1] UL C 267, 23.10.1990, str. 15.

[2] UL C 324, 24.12.1990, str 246, inUL C 72, 18.3.1991.

[3] UL C 60, 8.3.1991, str. 4.

[4] UL L 186, 30.6.1989, str. 21.

--------------------------------------------------
Direktiva Komisije

z dne 7. novembra 1990

o spremembi Priloge II k Direktivi Sveta 66/402/EGS o trženju semena žit

(90/623/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS z dne 14. junija 1966 o trženju semena žit [1], kakor je bila nazadnje spremenjena z Direktivo Komisije 89/2/EGS [2],

ker se glede na sedanje znanstveno in tehnično znanje zdi, da imajo določene sorte ovsa (Avena sativa) tipa "goli oves" potencialno vrednost kot krma;

ker je težko pridelati semena teh sort z enako kalivostjo, kot jo običajno dosegajo semena drugih sort ovsa;

ker je z Direktivo 88/506/EGS [3] Komisija določila, da je treba, glede na razvoj znanstvenega in tehničnega znanja ustrezno najnižjo kalivost, ki je določena za oves v Prilogi II k Direktivi 66/402/EGS in znaša 85 % čistih semen, za sorte ovsa tipa "goli oves" znižati na 75 %;

ker je to znižanje veljalo samo do 30. junija 1990, zato da bi se lahko zbrali in ocenili nadaljnji tehnični podatki o teh sortah;

ker so nadaljnji tehnični podatki pokazali, da je primerno, da to znižanje velja še naprej za nadaljnje omejeno obdobje, zato da se lahko zberejo in ocenijo novi tehnični podatki o teh sortah;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

V oddelku (2)(B)(d) Priloge II k Direktivi 66/402/EGS se "30. junij 1990" nadomesti z "31. december 1992".

Člen 2

Ta direktiva je naslovljena na države članice.

V Bruslju, 7. novembra 1990

Za Komisijo

Ray Mac Sharry

Član Komisije

[1] UL 125, 11.7.1966, str. 2309/66.

[2] UL L 5, 7.1.1989, str. 31.

[3] UL L 274, 6.10.1988, str. 44.

--------------------------------------------------
Direktiva Sveta

z dne 9. oktobra 1990

o enajsti prilagoditvi tehničnemu napredku Direktive 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(90/517/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive 67/548/EGS [1], kakor je bila nazadnje spremenjena z Direktivo 79/831/EGS [2], in zlasti členov 19, 20 in 21 Direktive,

ob upoštevanju predloga Komisije,

ker je Danska zaprosila za spremembo označitve diklorometana in o tem uradno obvestila Komisijo v skladu s členom 23 Direktive 67/548/EGS;

ker je Komisija proučila dokaze o rakotvornosti diklorometana in se posvetovala s strokovnjaki s tega področja, ki so jih imenovale države članice;

ker ta razvrstitev zrcali trenutno večinsko znanstveno mnenje; ker je priznano, da se razumevanje mehanizmov delovanja kemijskih snovi na človeka in ekstrapolacija ugotovljenih učinkov pri drugih vrstah na človeka nenehno razvijata; ker bo razvrstitev ob dodatnih znanstvenih dokazih ali spremembi meril za razvrščanje, zlasti glede rakotvornih ali nevrotoksikoloških učinkov te snovi, vnovič pregledana v luči tovrstnih novih podatkov;

ker je Odbor za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki podal negativno mnenje k osnutku ukrepov, ki mu ga je predložila Komisija,

SPREJEL NASLEDNJO DIREKTIVO:

Člen 1

Priloga I (seznam nevarnih snovi) k Direktivi 67/548/EGS:

Št. 602-004-00-3: Poimenovanje, CAS številka, razvrstitev in označitev snovi se nadomestijo z naslednjim:

+++++ TIFF +++++

Člen 2

Države članice najpozneje do 7. junija 1991 sprejmejo in objavijo določbe, potrebne za uskladitev s to direktivo, ter o tem takoj obvestijo Komisijo. Te določbe se uporabljajo od 7. decembra 1991.

Člen 3

Ta direktiva je naslovljena na države članice.

V Luxembourgu, 9. oktobra 1990

Za Svet

Predsednik

P. Romita

[1] UL 196, 16.8.1967, str. 1.

[2] UL L 259, 15.10.1979, str. 10.

--------------------------------------------------
Direktiva Sveta

z dne 24. julija 1990

o spremembi Direktive 84/647/EGS o uporabi vozil za cestni prevoz blaga, najetih brez voznikov

(90/398/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 8 Direktive Sveta 84/647/EGS [4] zahteva, da Svet ponovno preuči člena 3(2) in 4(2) navedene direktive, ki vsebujeta omejevalne določbe;

ker so omejevalne določbe povzročile neenako uporabo Direktive v Skupnosti; ker bi vsaj delna odprava teh določb omogočila boljše finančno upravljanje in zmanjšala stroške prevoznikov, ki opravljajo dejavnost za lastne potrebe ali za najem ali plačilo;

ker bi bilo zato treba spremeniti navedeno direktivo,

SPREJEL NASLEDNJO DIREKTIVO:

Člen 1

Direktiva 84/647/EGS se spremeni:

1. Člen 3(2) se nadomesti:

"2. Države članice lahko izvzamejo iz določb odstavka 1 prevoze za lastne potrebe, ki jih opravljajo vozila s skupno dovoljeno maso več kakor 6 ton."

2. Člen 4(2) se črta.

Člen 2

Države članice sprejmejo ukrepe, potrebne za uskladitev s to direktivo, najpozneje do 31. decembra 1990 in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 24. julija 1990

Za Svet

Predsednik

C. Mannino

[1] UL C 296, 24.11.1989, str. 7 in UL C 150, 19.6.1990, str. 4.

[2] UL C 96, 17.4.1990, str. 352.

[3] UL C 124, 21.5.1990, str. 20.

[4] UL L 335, 22.12.1984, str. 72.

--------------------------------------------------
Direktiva Sveta

z dne 8. junija 1989

o spremembi Direktive 83/129/EGS o uvozu kož nekaterih tjulnjih mladičev in izdelkov iz njih v države članice

(89/370/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive 83/129/EGS [1], kakor je bila spremenjena z Direktivo 85/444/EGS [2], in zlasti člena 2 direktive,

ob upoštevanju predloga Komisije,

ker Direktiva 83/129/EGS določa, da države članice sprejmejo ali ohranjajo vse potrebne ukrepe, s katerimi zagotovijo, da se izdelki iz njene priloge ne uvažajo komercialno na njihova ozemlja;

ker Direktiva 83/129/EGS preneha veljati 1. oktobra 1989;

ker je Evropski parlament sprejel pisno uradno izjavo, s katero zahteva podaljšanje veljavnosti Direktive 83/129/EGS za nedoločen čas;

ker naj bi se v korist vseh zadevnih strani izognili negativnim posledicam, ki jih je treba pričakovati zaradi izteka veljavnosti Direktive 83/129/EGS;

ker je podaljšanje veljavnosti Direktive 83/129/EGS koristen dopolnilni ukrep k ukrepu kanadske vlade, s katerim naj bi se končal ves komercialni lov na belinčke in modrohrbte mladiče;

ker so vedno bolj dvomljivi učinki, ki jih ima netradicionalni lov na ohranitev sedlastih tjulnjev v vzhodnem Atlantiku, Barentsovem in Belem morju, kjer poleg lova vplivata nanje tudi upadanje števila ribjih vrst, ki so njihov plen, in zapletanje v mreže vzdolž norveške obale;

ker je 26. avgusta 1983 Komisija predložila Svetu poročilo, ki mu je 14. junija 1985 sledilo dopolnilno poročilo;

ker je 24. marca 1988 Komisija predložila Svetu nadaljnje poročilo;

ker naj bi se Direktiva 83/129/EGS spremenila, tako da se uporablja za nedoločen čas,

SPREJEL NASLEDNJO DIREKTIVO:

Člen 1

Člen 2 Direktive 83/129/EGS se zamenja z naslednjim besedilom:

"Člen 2

Ta direktiva se uporablja od 1. oktobra 1983."

Člen 2

Ta direktiva je naslovljena na države članice.

V Luxembourgu, 8. junija 1989

Za Svet

Predsednik

J. L. Saenz Cosculluela

[1] UL L 91, 9.4.1983, str. 30.

[2] UL L 259, 1.10.1985, str. 70.

--------------------------------------------------
DIREKTIVA KOMISIJE

z dne 13. septembra 1988

o spremembi Priloge II k Direktivi Sveta 66/402/EGS o trženju semena žit

(88/506/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS z dne 14. junija 1966 o trženju semena žit [1], kakor je bila nazadnje spremenjena z Direktivo 88/380/EGS [2], in zlasti člena 21a Direktive,

ker se glede na sedanje znanstveno in tehnično znanje zdi, da imajo določene sorte ovsa (Avena sativa) tipa "goli oves" potencialno vrednost kot krma;

ker je težko pridelati seme teh sort z enako kalivostjo, kot jo običajno dosega seme drugih sort ovsa;

ker je torej glede na razvoj znanstvenega in tehničnega znanja za sorte ovsa tipa "goli oves" ustrezno znižati najnižjo kalivost, ki je določena za oves v Prilogi II k Direktivi 66/402/EGS in znaša 85 % čistih semen;

ker bi moralo to znižanje najprej veljati samo za omejeno obdobje, zato da se lahko zberejo in ocenijo novi tehnični podatki o teh sortah;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Priloga II k Direktivi 66/402/EGS se spremeni:

1. V stolpcu 2 ("najnižja kaljivost") oddelka (2)(A) tabele se za številom 85, ki velja za certificirano seme prve in druge generacije (med drugim) Avena sativa, doda sklic "(d)".

2. V oddelku (2)(B) se doda naslednji pogoj:

"(d) V primeru sort Avena Sativa, ki so uradno razvrščene kot sorte tipa ,goli oves, lahko države članice do 30. junija 1990 znižajo najnižjo kaljivost na 75 % čistega semena. V takšnem primeru je na uradni etiketi napisano ,najnižja kaljivost 75 %."

Člen 2

Države članice, ki uporabijo možnost, dodano s členom 1(2), obvestijo Komisijo in druge države članice o ukrepih, ki so jih sprejele za ta namen.

Člen 3

Ta direktiva je naslovljena na države članice.

V Bruslju, 13. septembra 1988

Za Komisijo

Frans ANDRIESSEN

Podpredsednik

[1] UL 125, 11.7.1966, str. 2309/

66.

[2] UL L 187, 16.7.1988, str. 31.
Direktiva Komisije

z dne 9. septembra 1987

o tretji dopolnitvi Priloge k Direktivi Sveta 79/117 EGS o prepovedi prometa in uporabe fitofarmacevtskih proizvodov, ki vsebujejo določene aktivne snovi

(87/477/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih proizvodov, ki vsebujejo nekatere aktivne snovi [1], kakor je bila nazadnjespremenjena z Direktivo 87/181/EGS [2] in zlasti člena 6 Direktive,

ker razvoj znanstvenega in tehničnega znanja zahteva nekatere spremembe Priloge k Direktivi 79/117/EGS;

ker je zaželeno, da bi odpravili določeno število začasnih odstopanj od prepovedi, predpisanih v direktivi, saj so zdaj na voljo manj nevarni načini tretiranja;

ker so vse države članice obvestile Komisijo, da se ne nameravajo ali pa se ne nameravajo več posluževati teh odstopanj;

ker so ukrepi, predpisani s to direktivo, v skladu z mnenjem Stalnega odbora za zdravje rastlin,

SPREJELA NASLEDNJO DIREKTIVO:

Člen 1

Priloga k Direktivi 79/117/EGS se spremeni kot sledi:

1. V Delu A, "Živosrebrove spojine":

(a) v 4. točki, "Alkil živosrebrove spojine", se besedilo v drugem stolpcu nadomesti s: "Tretiranje semena sladkorne pese";

(b) v 5. točki, "Alkoksialkil in aril živosrebrove spojine", se besedilo v drugem stolpcu nadomesti s: "Tretiranje semena žit in pese";

2. V Delu B, "Obstojne organo/klorove spojine", v 1. točki, "Aldrin", besedilo točke (b) v drugem stolpcu se spremeni tako, da se črtajo besede "na Irskem in".

Člen 2

Države članice najkasneje do 1. januarja 1988 sprejmejo zakone in druge predpise, potrebne za uskladitev s to direktivo. O tem nemudoma obvestijo Komisijo.

Člen 3

Ta direktiva je naslovljena na države članice.

V Bruslju, 9. septembra 1987

za Komisijo

Frans Andriessen

podpredsednik

[1] UL L 33, 8.2.1979, str. 36.

[2] UL L 71, 14.3.1987, str. 33.

--------------------------------------------------